અહીં ઉલ્લેખનીય છે કે તાજેતરના સમયમાં આ એકમાત્ર જીવલેણ અકસ્માત નથી પરંતુ અન્ય પણ થયા છે. સ્થાનિકો પાસેથી મળતી માહિતી મુજબ દોઢ-બે મહિના અગાઉ બીએમડબલ્યુ કાર સાથે બાઈક ભટકાતા બે જણાંના મોત જમાલપોરમાં થયા હતા. અઢી માસ અગાઉ બી.આર. ફાર્મ નજીક બાઈક અને કાર ભટકાતા એકનું મોત નીપજ્યું હતું. આશરે 3 મહિના અગાઉ મહેન્દ્ર બ્રધર્સની ફેકટરી સામે સાઈકલ અને કાર ભટકાતા સાઈકલ ચાલકનું મોત નીપજ્યું હતું. આ તો તાજેતરના સમયમાં થયેલો જીવલેણ અકસ્માતો છે. ભૂતકાળમાં 6 મહિના 1 વર્ષ અગાઉ પણ લોકોએ આ વિસ્તારમાં જાન ગુમાવ્યા હતા. જીવલેણ અકસ્માતો ઉપરાંત નાના અકસ્માતો તો અવારનવાર થતા રહેતા હોવાનું જમાલપોરના સરપંચ સાજન ભરવાડે જણાવ્યું છે.